Държавен вестник, бр. 54, 2012 г., стр. 51

БРОЙ  54	
Д Ъ Р Ж А В Е Н  В Е С Т Н И К 	
СТР.  51  
пределителната мрежа е със срок за присъе­
диняване не по-дълъг от срока за въвеждане 
в експлоатация на обекта и съоръженията за 
присъединяването му. 
(4) Отказът на оператора на електропре­
носната мрежа, съответно на оператора на 
електроразпределителна мрежа, да извърши 
присъединяване се мотивира.
(5) Електрическите уредби високо и средно 
напрежение, които служат за снабдяване с 
електрическа енергия само на един небитов 
клиент, се изграждат за негова сметка и са 
негова собственост.
(6) В случаите, когато електропроводите 
високо и средно напрежение, чрез които 
уредбите по ал. 5 се присъединяват към 
електропреносната или съответната електро­
разпределителна мрежа, не са елементи на 
тези мрежи, те се изграждат от клиента и са 
негова собственост.
(7) Електрическите съоръжения ниско 
напрежение, които се намират в имотите на 
клиентите и са разположени след границите 
на собственост на съоръженията, се изграж­
дат за тяхна сметка и са тяхна собственост.
(8) Собствениците на електрически уредби 
и съоръжения при техническа възможност и 
свободен капацитет предоставят ползването 
им на оператора на електропреносната мрежа, 
съответно на оператора на електроразпредели­
телна мрежа, за целите на преобразуването и 
преноса на електрическа енергия до други кли­
енти. Ползването се предоставя след сключване 
на договор по цена, определена по методика, 
одобрена от комисията. При непостигане на 
съгласие комисията разпорежда предоставя­
нето на ползването и заплащането на цена, 
определена от комисията по методиката. 
(9) Алинеи 1 – 8 не се прилагат за опера­
тора на електро­разпределителната мрежа в 
железопътния транспорт.“
§ 110. В чл. 118 се правят следните изме­
нения:
1. В ал. 1 думите „Електроенергийният 
системен оператор и разпределителното 
предприятие“ се заменят с „Операторът на 
електропреносната мрежа и операторите на 
електроразпределителните мрежи“ и думите 
„преносната и разпределителните“ се заменят 
с „електропреносната и електроразпредели­
телните“.
2. В ал. 2 думите „Електроенергийният сис­
темен оператор, съответно разпределителното 
предприятие“ се заменят с „Операторът на 
електропреносната мрежа, съответно оператор 
на електроразпределителна мрежа“, а думите 
„потребители и“ се заличават.
§ 111. В чл. 119 се правят следните изме­
нения:
1. Алинеи 1 и 2 се изменят така:
„(1) Производители могат да снабдяват с 
електрическа енергия свои клонове, предпри­
ятия и обекти, разположени на територията 
на страната:
1. през електропреносната мрежа и/или 
електроразпределителните мрежи (високо, 
средно и ниско напрежение) до конкретен 
обект, като сключват договор за пренос с 
оператора на електропреносната мрежа и/
или с оператор на електроразпределителна 
мрежа, или
2. по изградени за тяхна сметка директни 
електропроводи.
(2) Обект на клиент може да бъде снабдяван 
чрез директен електропровод от производител 
или от търговец на електрическа енергия.“
2. В ал. 3:
а) в текста преди т. 1 думите „Преносното 
и/или съответните разпределителни предпри­
ятия“ се заменят с „Операторът на електро­
преносната мрежа и/или съответният оператор 
на електроразпределителна мрежа“ и думите 
„чрез съответните мрежи“ се заменят с „през 
съответната мрежа“;
б) в т. 1 думата „мрежите“ се заменя с 
„мрежата“.
3. В ал. 5 думите „Електроенергийният 
системен оператор и разпределителните 
предприятия“ се заменят с „Операторът на 
електропреносната мрежа и операторите на 
електроразпределителни мрежи“, а думите 
„съответните мрежи“ се заменят със „съот­
ветната мрежа“.
§ 112. В чл. 120 се правят следните изме­
нения и допълнения:
1. Алинея 1 се изменя така:
„(1) Електрическата енергия, доставена 
на крайни клиенти, се измерва със средства 
за търговско измерване – собственост на 
оператора на електропреносната мрежа или 
на оператора на съответната електроразпре­
делителна мрежа, разположени до или на 
границата на имота на клиента.“
2. В ал. 3 думите „Преносното, съответно 
разпределителното, предприятие“ се заменят 
с „Операторът на електропреносната мрежа, 
съответно операторът на електроразпредели­
телна мрежа“.
3. Алинея 4 се изменя така:
„(4) Когато утвърдените тарифи предоставят 
възможност на клиентите да избират начина 
на измерване на количеството електрическа 
енергия, операторът на електропреносната 
мрежа или операторът на електроразпредели­
телна мрежа е длъжен да монтира измервател­
ни уреди, които да съответстват на писмено 
заявения избор на клиента.“
4. В ал. 5 думата „потребител“ се заменя 
с „клиент“.
5. Създава се ал. 6: